Agava

Agava (Agave) – smidrinių (Asparagaceae) šeimos augalų gentis. Beveik visos rūšys yra monokarpinės – pražysta tik kartą gyvenime ir nunyksta, kai subrandina sėklas. Žiedai sukrauti dideliame stulpo pavidalo žiedyne, gelsvai žali, kvapūs, apdulkina lapanosiai šikšnosparniai.

Paplitusi nuo JAV pietinės dalies iki Pietų Amerikos šiaurės rytinės dalies. Auga sausose pievose, miškuose, savanose, dykumose, krūmynuose ir kt. biotopuose.

Iš agavų gaunamas pluoštas, cukringos sultys. Iš agavų sulčių gaminamas likeris ir pulka, o iš tekilinės agavos – tekila. 

Nemažai agavų auginama kambariuose, oranžerijose, ofisuose ir kt. kaip dekoratyviniai augalai.

Gentyje yra apie 200-300 rūšių.

Rūšys 
 Amerikinė agava (Agave americana)
 Siauralapė agava (Agave angustifolia)
 Arizoninė agava (Agave arizonica)
 Kantalinė agava (Agave cantula) 
 Uolinė agava (Agave dasyliriuoides)
 Jukataninė agava (Agave fourcroydes)
 Minkštalapė agava (Agave guiengola)
 Gipsinė agava (Agave gypsophila)
 Nuodingoji agava (Agave lechuguilla)
 Laibalapė agava (Agave mapisaga)
 Smulkiažiedė agava (Agave parviflora)
 Gobtuvinė agava (Agave salmiana)
 Sizalinė agava (Agave sisalana)
 Tekilinė agava (Agave tequilana)
 Karališkoji agava (Agave victoriae-reginae)
ir daug kitų.

Galerie 

Smidriniai
Pluoštiniai augalai